

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail:** [**kontakt@sukobinteresa-rs.org**](mailto:kontakt@sukobinteresa-rs.org)

Број: 02-150-С/22-4, О.С.

Датум: 05.07.2022. године

На основу члана 15. под а) и в) Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14), Републичка комисија за утврђивање сукоба интереса у органима власти Републике Српске, на сједници одржаној дана 05.07.2022. године, у предмету утврђивања сукоба интереса за одборника у Скупштини општине Вишеград Зорана Папића, донијела је

**РЈЕШЕЊЕ**

Утврђује се да се Зоран Папић, одборник у Скупштини општине Вишеград, не налази у сукобу интереса.

Образложење

Дана 21.02.2022. године Републичка комисија за утврђивање сукоба интереса у органима власти Републике Српске (у даљем тексту: Комисија) запримила је иницијативу у којој се наводи да је на сједници Скупштине општине Вишеград од дана 16.02.2022. године, који се односи на тачку дневног реда- Приједлог рјешења о именовању вршилаца дужности чланова Надзорног одбора ЈП „РТВ Вишеград“ д.о.о. Вишеград, одборник Зоран Папић је гласао за приједлог да за члана Надзорног одбора буде изабрана његова кћерка М. П.

Допуном ове иницијативе од 07.03.2022. године, наводи се да је и на сједници Скупштине општине Вишеград од дана 15.03.2021. године одборник Зоран Папић гласао сам за себе за избор директора ЈУ „Центар за социјални рад“ Вишеград.

Дана 07.03.2022. године Комисија је донијела одлуку о покретању поступка за утврђивање постојања сукоба интереса против Зорана Папића.

Дана 28.03.2022. године Зоран Папић доставио је одговор на иницијативу у којој наводи да је гласао за именовање своје кћерке из незнања да тако чини повреду одредаба Закона о спречавању сукоба интереса у органима власти Републике Српске, те наводи да је његова кћерка одмах поднијела оставку на ту функцију.

Поред изнесених тврдњи, доставио је и следеће доказе: оставка М. П. на мјесто в.д. члана Надзорног одбора ЈП „РТВ Вишеград“ д.о.о. Вишеград, поднесена 10.03.2022. године; записник са конститутивне сједнице в.д. Надзорног одбора ЈП „РТВ Вишеград“ д.о.о. Вишеград од 14.03.2022. године; Рјешење о разрјешењу в.д. члана Надзорног одбора ЈП „РТВ Вишеград“ д.о.о., број 01-022-78/22 од 21.03.2022. године и Рјешење о именовању в.д. члана Надзорног одбора ЈП „РТВ Вишеград“ д.о.о., број 01-022-79/22 од 21.03.2022. године.

Скупштине општине Вишеград у допису од 08.04.2022. године наводи да су предметне сједнице Скупштине општине Вишеград нису усвојене и да су у коначници поништене као незаконите од стране Окружног суда у Источном Сарајеву. Након тога, Скупштина општине Вишеград је огласила ништавим акт о именовању Зорана Папића за в.д. директора ЈУ „Центар за социјални рад“ Вишеград, а то рјешење никада није ни било извршено.

Као докази су достављени: извод из записника са 3. редовне сједнице Скупштине општине Вишеград од 15.03.2021. године; Рјешење о оглашавању ништавим Рјешења о именовању в.д. директора ЈУ „Центар за социјални рад“ Вишеград, број 01-022-91/21 од 15.03.2021. године, број 01-022-145/21 од 30.12.2021. године; извод из записника са 3. редовне сједнице Скупштине општине Вишеград од 16.02.2022. године.

Увидом и анализом прикупљених доказа, утврђено је следеће чињенично стање:

* Окружни суд у И. Сарајеву је поништио 31 управни акт са прве сједнице СО Вишеград одржане 12.01.2021. године
* Због пропуста учињених у поступку сазивања и предсједавања првом сједницом и поништавања свих аката донесених на тој сједници од стране Окружног суда у И. Сарајеву, има се сматрати да ни друга ни трећа сједница нису сазване законито, па слиједом наведеног и акти донесени на другој и трећој сједници имају се сматрати ништавим
* Скупштина општине Вишеград је дана 30.12.2021. године донијела Рјешење о оглашавању ништавим Рјешења о именовању в.д. директора ЈУ „Центар за социјални рад“ Вишеград, број: 01-022-91/21 од 15.03.2021. године
* На 3. редовној сједници Скупштине општине Вишеград од дана 16.02.2022. године као в.д. члана Надзорног одбора ЈП „РТВ Вишеград“ д.о.о. Вишеград, именована је М. П., а у којем гласању је учествовао и Зоран Папић
* Дана 10.03.2022. године М. П. поднијела је оставку на мјесто в.д. члана Надзорног одбора ЈП „РТВ Вишеград“ д.о.о. Вишеград

На основу проведеног поступка, Комисија је донијела одлуку као у изреци, из следећих разлога:

Чланом 1. став 1. Закона о спречавању сукоба интереса у органима власти Републике Српске прописано је да се овим законом уређују посебне обавезе изабраних представника, носилаца извршних функција и савјетника у органима власти Републике Српске и јединица локалне самоуправе у обављању јавне функције, а у циљу спречавања сукоба интереса.

Чланом 2. Закона о спречавању сукоба интереса у органима власти Републике Српске прописано је да сукоб интереса постоји у ситуацијама у којима изабрани представник, носилац извршне функције или савјетник има приватни интерес који је такав да може утицати или изгледа да може утицати, на непристрасно и објективно вршење његове дужности, а приватни интерес укључује било коју предност за њега или његову породицу и др. лица или организације са којима је он имао или има пословне, политичке и друге везе.

Чланом 3. Закона о спречавању сукоба интереса у органима власти Републике Српске прописани су принципи дјеловања, између којих је и да су изабрани представници у обављању јавне функције дужни да се понашају савјесно и одговорно, законито, непристрасно и часно, придржавати се принципа одговорности, поштења, савјесности, отворености и вјеродостојности, те да се придржавају етике позива и функције коју обављају; да у обављању јавне функције не смију свој приватни интерес стављати изнад јавног; не смију користити јавну функцију за личну добит или добит лица које је са њима повезано и не смију бити ни у каквом односу зависности према лицима која би могла утицати на њихову објективност.

Чланом 4. под а) Закона о спречавању сукоба интереса у органима власти Републике Српске, прописано је да се „изабраним представницима“ сматрају: народни посланици у Народној скупштини РС, делегати у Вијећу народа РС и одборници у скупштинама јединица локалне самоуправе.

Сходно томе, како је одборник у скупштини локалне самоуправе „изабрани представник“, као такав је третиран Законом о спречавању сукоба интереса у органима власти РС и тај закон се примјењује на „изабране представнике“.

Чланом 9. под д) Закона о спречавању сукоба интереса у органима власти Републике Српске, прописано је да је изабраним представницима, носиоцима извршних функција и савјетницима забрањено привилеговати лица ради страначког или другог опредјељења или због поријекла, личних или породичних веза.

У конкретном случају, дошло је до поништавања сједница на којем је Зоран Папић изгласан за директора ЈУ „Центар за социјални рад“ Вишеград. Према томе, правна дејства те сједнице су поништена, па је тако и донесено Рјешење о оглашавању ништавим Рјешења о именовању в.д. директора ЈУ „Центар за социјални рад“ Вишеград, број: 01-022-91/21 од 15.03.2021. године.

Такође, М. П. је поднијела оставку на мјесто в.д. члана Надзорног одбора ЈП „РТВ Вишеград“ д.о.о. Вишеград. Ова оставка је поднесена одмах послије сједнице на којој је именована, те се таквим реаговањем спријечило фактички провођење овог именовања. На овај начин, разријешена је и ова правна ситуација.

Сходно наведеном, на основу свих наведених чињеница, одлучено је као у диспозитиву рјешења.

Поука о правном средству:

Против овог Рјешења може се изјавити ПРЕДСЈЕДНИЦА КОМИСИЈЕ

жалба Комисији за жалбе у року од Обренка Слијепчевић

15 (петнаест) дана од дана пријема

овог Рјешења. Жалба се подноси

путем ове Комисије.

Доставити:

1. Општина Вишеград, н/р начелнику општине Вишеград, Андрићград бб, 73 240 Вишеград
2. Скупштина општине Вишеград, н/р одборника Зорана Папића, Андрићград бб, 73 240 Вишеград
3. У спис предмета