

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail: kontakt@sukobinteresa-rs.org**

Број: 02-162-С/22-7, О.С.

Датум: 05.07.2022. године

На основу члана 13. став 1. Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) и члана 208. и 210. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), Републичка комисија за утврђивање сукоба интереса у органима власти Републике Српске, на сједници одржаној дана 05.07.2022. године, у предмету утврђивања сукоба интереса против Горана Обрадовића из Чајнича, донијела је

**ЗАКЉУЧАК**

Утврђује се да је Горан Обрадовића, из Чајнича, разријешио сукоб интереса подношењем оставке Централној изборној Комисији Босне и Херцеговине дана 03.05.2022. године.

Образложење

Републичка комисија за утврђивање сукоба интереса у органима власти Републике Српске (у даљем тексту: Комисија) запримила је више иницијатива за утврђивање постојања сукоба интереса Горана Обрадовића, одборника у Скупштини општине Чајниче. У иницијативама су наведени разлози могућег постојања сукоба интереса наведеног лица.

На сједници одржаној дана 07.03.2022. године, Комисија је донијела Одлуку о покретању поступка за утврђивање постојања сукоба интереса Горана Обрадовића, одборника у Скупштини општине Чајниче, те исту доставила именованом на изјашњење. Комисија је дана 28.03.2022. године запримила изјашњење горе именованог одборника.

У изјашњењу именовани наводи да од тренутка освајања мандата на Локалним изборима 2020- те године из здравствених разлога никада није присуствовао ниједној сједници Скупштине општине Чајниче. Такође, именовани тврди да није ни гласао ни за једну одлуку која би га довела у сукоб интереса.

Дана 07.04.2022. године Комисија је донијела Закључак о спајању поступка због истог чињеничног стања и истог правног основа, који се односи на утврђивање постојања сукоба интереса одборника у Скупштини општине Чајниче, Горана Обрадовића, те је водила један поступак.

Дана 06.05.2022. године Комисија је запримила од г. Горана Обрадовића изјашњење у којем је у прилогу доставио акт Увјерење Скупштине општине Чајниче, број: 01/1-02-69/22 од 03.05.2022. године. У наведеном Увјерењу се потврђује од стране Скупштине општине Чајниче да одборник Горан Обрадовић није присуствовао ни једној сједници Скупштине општине Чајниче, од дана прихватања мандата одборника у Скупштини општине Чајниче и да је поднио образац за престанак мандата одборника у Скупштини општине Чајниче испред СРС Војислав Шешељ, који је прослијеђен Централној изборној комисији Босне и Херцеговине.

Дана 10.05.2022. године Комисија је запримила од Скупштине општине Чајниче образац за утврђивање престанка мандата изабраном члану органа власти којем мандат додјељује Централна изборна комисија Босне и Херцеговине а који је достављен Скупштини општине Чајниче од стране Горана Обрадовића из Чајнича.

Из наведеног обрасца може се утврдити да је исти достављен Централној изборној комисији Босне и Херцеговине 03.05.2022. године од стране господина Горана Обрадовића. Као разлог за утврђивање престанка мандата изабраном члану органа власти наводи се сумња на неспојивост функција.

Комисија је на основу утврђених чињеница донијела Рјешење да се господин Горан Обрадовић из Чајнича налазио у сукобу интереса до тренутка подношења оставке Централној изборној Комисији Босне и Херцеговине, односно до 03.05.2022. године.

Како је господин Горан Обрадовић, одборник у Скупштини општине Чајниче, у овом поступку поднио оставку дана 03.05.2022. године, на једну од неспојивих функција те тиме разријешио сукоб интереса одлучено као и у диспозитиву овог Закључка.

На овај Закључак странке имају право посебне жалбе.

Поука о правном средству: ПРЕДСЈЕДНИЦА КОМИСИЈЕ

Против овог Закључка може се изјавити посебна Обренка Слијепчевић

жалба Комисији за жалбе у року од 15 (петнаест)

дана од дана пријема овог Закључка. Жалба се

подноси путем ове Комисије.

Доставити:

1. ОО СДС, Чајниче, 73280 Чајниче;
2. Transparency International BiH, н/р извршног директора Иване Корајлић, Крфска 64Ц, 78000 Бања Лука;
3. Скупштина општине Чајниче, н/р одборника Обрадовић Горана, 73280 Чајниче;
4. М. М.
5. У спис предмета;
6. а/а;